
įsakymu Nr. 13B-2
SOCIALINĖS PARAMOS SKYRIAUS VYRIAUSIOJO SPECIALISTO 

PAREIGYBĖS APRAŠYMAS

I  SKYRIUS

PAREIGYBĖS CHARAKTERISTIKA
1. Socialinės paramos skyriaus  vyriausiasis specialistas (toliau – vyriausiasis specialistas) yra karjeros valstybės tarnautojas. 

II SKYRIUS

 PASKIRTIS
 2. Socialinės paramos skyriaus vyriausiojo specialisto pareigybė reikalinga vykdyti ir įgyvendinti Lietuvos Respublikos įstatymus, poįstatyminius aktus, Lietuvos Respublikos Vyriausybės nutarimus  ir kitus teisės aktus socialinės paramos, išmokų vaikams klausimais.
III SKYRIUS 
VEIKLOS SRITIS

3. Šias pareigas einantis valstybės tarnautojas vykdo specialiosios veiklos srities  - socialinės paramos administravimo- funkcijas.
IV SKYRIUS

SPECIALIEJI REIKALAVIMAI  ŠIAS PAREIGAS  EINANČIAM VALSTYBĖS TARNAUTOJUI
4. Valstybės tarnautojas, einantis šias pareigas, turi atitikti šiuos specialiuosius reikalavimus:

4.1. Turėti aukštąjį universitetinį išsilavinimą.

4.2. Turėti ne mažesnę kaip 1 metų darbo patirtį socialinės paramos srityje.

4.3. Išmanyti Lietuvos Respublikos Konstituciją, Lietuvos Respublikos valstybės tarnybos įstatymą,  Lietuvos Respublikos piniginės socialinės paramos nepasiturintiems gyventojams įstatymą, Išmokų vaikams įstatymą, Socialinės paramos mokiniams įstatymą, Tikslinių kompensacijų įstatymą, Paramos mirties atveju įstatymą, Lietuvos Respublikos Civilinį kodeksą, Lietuvos Respublikos Vyriausybės nutarimus, Lietuvos Respublikos  socialinės apsaugos ir darbo ministro įsakymus, kitus teisės aktus, reglamentuojančius socialinės paramos teikimą. 
4.4. Sugebėti planuoti ir organizuoti savo veiklą, mokėti kaupti, sisteminti, apibendrinti informaciją, rengti išvadas bei teikti pasiūlymus. 
4.5. Sklandžiai dėstyti mintis raštu ir žodžiu, išmanyti raštvedybos taisykles.

4.6. Mokėti dirbti šiomis kompiuterinėmis programomis: MS Word,  MS Excel, MS Outlook, Internet Explorer.
V SKYRIUS 
ŠIAS PAREIGAS EINANČIO VALSTYBĖS TARNAUTOJO  FUNKCIJOS

5. Šias pareigas einantis valstybės tarnautojas atlieka šias funkcijas:

5.1. Siekiant užtikrinti Lietuvos Respublikos Piniginės socialinės paramos nepasiturintiems gyventojams, Išmokų vaikams, Socialinės paramos mokiniams įstatymų, Tikslinių kompensacijų įstatymo ir kitų norminių aktų, reglamentuojančių socialinių išmokų, kompensacijų skyrimo ir mokėjimo įgyvendinimą:
5.1.1  priima iš asmenų prašymus dėl piniginės socialinės paramos,  išmokų vaikams, vienkartinės išmokos nėščiai moteriai, išmokos besimokančio ar studijuojančio asmens vaiko priežiūrai, išmokos gimus vienu metu daugiau kaip vienam vaikui, tikslinių kompensacijų, vienkartinės kūdikio gimimo išmokos, išmokos mirties atveju skyrimo;

5.1.2. apskaičiuoja ir skiria piniginę socialinę paramą, išmokas vaikams, vienkartines išmokas nėščiai moteriai, išmokas besimokančio ar studijuojančio asmens vaiko priežiūrai, išmokas gimus vienu metu daugiau kaip vienam vaikui, tikslines kompensacijas, vienkartines kūdikio gimimo išmokas, išmokas mirties atveju; 

5.1.3. informuoja ir nukreipia piniginės socialinės paramos gavėjus visuomenei naudingiems darbams pasitelkti;
5.1.4. priima asmenų prašymus dėl socialinės paramos mokiniams skyrimo bei skiria nemokamą maitinimą mokiniams ir paramą mokinio reikmenims įsigyti;
5.1.5. tikrina reikalingų dokumentų nuorašų tikrumą su originalais ir patvirtina juos; 

5.1.6. registruoja duomenis apie paskirtą ir suteiktą socialinę paramą ir išmokas socialinės paramos informacinėje sistemoje (SPIS). 
5.1.7. renka informaciją Gyventojų registro, VĮ Registrų centro ir Valstybinio socialinio draudimo, darbo biržos, nacionalinės mokėjimo agentūros, VĮ  Regitra, mokinių, studentų registrų ir kitose duomenų bazėse;
5.1..8. rengia pažymas apie šeimos pajamas ir taikomus normatyvus kompensacijoms apskaičiuoti už būsto šildymą, karštą ir geriamąjį vandenį;
5.1.9. paskaičiuoja ir skiria kompensacijas už būsto šildymą, karštą vandenį kai būstas šildomas, kietuoju kuru, elektra, dujomis ir kt;
5.1.10. rengia paklausimus ir atsakymus įmonėms, įstaigoms ir organizacijoms socialinių išmokų ir kompensacijų klausimais;

5.1.11. bendradarbiauja su nelegalaus darbo kontrolę ir prevenciją vykdančias institucijoms dėl galimai nelegaliai gautų ar gaunamų pajamų ir (ar) nelegalaus darbo.
5.1.12. išduoda gyventojams, įstaigoms, įmonėms ar organizacijoms pažymas apie asmens gaunamas socialines išmokas, tikslines kompensacijas, suteiktą piniginę socialinę paramą ir kt.;

5.1.13. rengia dokumentus Socialinių klausimų koordinavimo komisijai dėl piniginės socialinės paramos ir socialinės paramos mokiniams skyrimo išimties tvarka; 

 5.1.14. konsultuoja asmenis piniginės socialinės paramos, paramos mokiniams, išmokų vaikams skyrimo klausimais.

5.1.15. priima prašymus  ir nustato teisę į būsto šildymo išlaidų kompensaciją apmokant kreditą ir palūkanas, paruošia pažymas dėl teisės į kredito, paimto daugiabučiam namui atnaujinti (modernizuoti) ir palūkanų apmokėjimo.

5.1.16. priima asmenų prašymus, pateiktus elektroniniu būdu ir paskiria išmokas. 

5.2. Sudaro bylas pagal Dokumentų tvarkymo ir apskaitos taisyklių reikalavimus ir pateikia juos darbuotojui, atsakingam už archyvinių bylų perdavimą į savivaldybės archyvą. 
5.3. Surašo buities tyrimo aktus, siekiant įvertinti asmens (šeimos) gyvenimo sąlygas.
5.4. Bendradarbiauja su kitomis valstybės ar savivaldybių institucijomis socialinių išmokų klausimais, siekiant išsiaiškinti aktualius socialinių išmokų klausimus.
5.5. Dalyvauja savivaldybės komisijų, darbo grupių veikloje, siekiant savivaldybės administracijos tikslų įgyvendinimo.

5.6.Vykdo kitus nenuolatinio pobūdžio skyriaus vedėjo (-os) pavedimus, kad būtų pasiekti savivaldybės strateginiai tikslai.
VI SKYRIUS

ŠIAS PAREIGAS EINANČIO SAVIVALDYBĖS TARNAUTOJO PAVALDUMAS
6. Šias pareigas einantis valstybės tarnautojas tiesiogiai pavaldus skyriaus vedėjui (-ai). 

_____________________________________
Susipažinau

___________________
            (parašas)
__________________________

    (Vardas ir pavardė)

__________________________

             (Data)

